Kroz Zračnu luku Osijek lani je u svibnju prošlo svega 22 putnika, a u svibnju ove godine njih čak 3450, što je rast od 15.581 posto! Do tog nevjerojatnog rasta broja putnika najviše je došlo uvođenjem linije Osijek – London, na kojoj od kraja ožujka ove godine leti niskobudžetni Ryanair, ali i uvođenje linije Osijek – Zagreb Trade Aira. U prvih pet mjeseci ove godine, pokazuju podaci Agencije za civilno zrakoplovstvo, osječki aerodrom je opslužio 6813 putnika, što je rast od 6208 posto u odnosu na isto razdoblje lani, kada je preko tog aerodroma prošlo svega 108 putnika.

Preko svih hrvatskih zračnih luka u prvih pet mjeseci ove godine prošlo je 1.619.324 putnika, što predstavlja rast od 2,62 posto u odnosu na lanjskih prvih pet mjeseci. Uz osječku zračnu luku, rast broja putnika bilježe zagrebački, splitski, pulski i brački aerodrom te zračno pristanište Mali Lošinj. Zračna luka Rijeka ima pad od 51 posto u broju putnika, dok zračne luke Zadar i Dubrovnik imaju pad ispod pola posto.

>> Na domaćim zračnim lukama pao broj putnika, u Osijeku rast od 578%